અન્ન સલામતી અધિનિયમ-૨૦૧૩ને અમલમાં આવ્યે ૪ વર્ષ થયાં છે છતાં ગુજરાતમાં તેનો અમલ યોગ્યરીતે થયો નથી. ૧મી એપ્રિલ ૨૦૧૬થી “માં અન્નપુર્ણા યોજના” હેઠળ શરૂ થયેલ આ કાયદામાં ૭૫% ગ્રામીણ અને ૫૦% શહેરી પરિવારોને વ્યક્તિદીઠ ૫ કિલો અનાજ અને અંત્યોદય પરિવારોને ૩૫ કિલો અનાજ મળે તેવી જોગવાઈ છે. તેમાં ૨ રૂ કિલો ઘઉં, ૩ રૂ કિલો ચોખા, ૧ રૂ. કિલો બરછટ અનાજ આપવાની જોગવાઈ છે. ઉપરાંત, અનાજ ભથ્થું, સગર્ભા બહેનને રૂ ૬૦૦૦ રોકડ સહાય વગેરેનો જોગવાઈ પણ છે. પરંતુ કાયદાની જોગવાઈ મુજબ ગુજરાતમાં ક્યાય અમલીકરણ નથી થતું.